**Жанаргүл Мейрам,** СҚМУ студенті

**Талаптан шыға білсек...**

**Бала күнімізде ғарышкер де, әнші де, дәрігер де, ұстаз да болуды армандадық. Бірақ әр мамандықтың өз машақаты барын байыбына барып біле бермедік. Кәсіп атаулының күрделісі әрі қызықтысы журналистиканы бала кезінен таңдаған Манаш Қозыбаев атындағы Солтүстік Қазақстан мемлекеттік университетінің аға оқытушысы, магистр Әшекей Сәуірбаевамен мереке қарсаңында әңгімелескен едік.**

**-** **Журналистика мамандығын өз қалауыңызбен таңдадыңыз ба?**

- Армансыз пенде болмасы анық. Сол секілді әрбір жас жеткіншек бала шағында болашағында кім болатынын армандайды. Арманда шек бар ма?! Әрине, болашақ мамандықты таңдау оңай шаруа емес. Журналистиканы мектепте оқып жүргенде жүрегіме жақын мамандық деп елестеттім. Адам өмірде екі нәрсені таңдағанда қателікке жол бермегені жөн. Бірі - өмірлік серік болар жар, екін-шісі - өміріне керік болар мамандық. Мен өз болашақ мамандығым ретінде ұлы кемеңгер, дана Абай атамыздың "Болмасаң да ұқсап бақ" деген сөзін мәйек етіп, өңірімізден түлеп шыққан журналистердің салған сара жолымен үлтжанды, көзі ашық, кекірегі ояу қазактың азаматы болып, еліме адал қызмет етіп, елдің үкілеген үмітін ақтар, халық сөзін сөйлер журналист болуға бекіндім.

- **Журналистің бойында қандай қасиеттер болуы тиіс деп ойлайсыз?**

- Журналистика - қызығы мен қиындығы қатар жүретін, көп ізденіс пен мол білімді қажет ететін сала. Мақалаңның күштілігіне әріптестерің мен ұжым басшыларының көзі жетуі, оқырманның ойынан шығуы үшін жазған шығармаларыңның қозғар тақырыбы өзекті болуы шарт. Қалам ұстағанның бәрі дерлік ел жадында қаларлықтай жақсы журналист атана бермейді, бұл аталмыш мамандықтың қиындығын әйгілер ақиқат.

- **Ендеше, жақсы журналист**

- Ең алдымен, адалдық және де "Бал тамған өтіріктен, қан тамған шындық керек" демекші, шынайылық керек. Қазіргі заман талабына сай қазақ журналистеріне ғалым Н.Омашев атап көрсеткеніндей, ең әуелі алдыңдағы ақ қағазға, қаламға адалдық керек: қарақан басының қамынан гөрі ел мүддесі, халықтағдыры, Отанның бүгіні мен келешегі қашанда бірінші тұруы - басты талап. Ел-жүрттың жайын өткір шыншылдықпен айта білу де жеткіліксіз, дегенмен журналистің қайығын жағаға жеткізуге үшқырлылық, білім, өмір тәжірибесі, дарын керек. Осының бәрі бір арнаға тоғысқанда ғана журналистің жазғаны барша оқырманның назарына еріксіз шалынады, оқылады.

- **Журналистердің қоғамдағы орны мен қызметіне тоқтала кетсеңіз.**

- Меніңше, журналистің мәртебесі кәдімгі көше сыпырушымен бірдей. Себебі, даланы қоқыстан тазарту сыпырушының жұмысы болса, қоғамды ақпараттандыру -журналистің қызметі. Сондықтан біздің мәртебеміз өзге мамандықтармен тең. Кейбір журналистерде "бізге теңдік керек, тегін үй берілсін" деген түсінік қалыптасқан. Олай болса, көше сыпырушылар да өз құқықтарын талап ете алады. Әркім өз ризығын асықпай барлығымен тең алуы керек. Журналистерге ерекше мәртебе берілуі тиіс деп ойламаймын. Оның өзгелерден еш артықшылығы жоқ.

Қалам ұстаған қауымға бүл ерсі естіледі. Көпшілігі журналистиканың өз тұғырына қона алмай жатқандығын тілге тиек етеді. Мұндай пікірмен келісуге болады.

- **Біздің әріптестеріміз өз ойларын еркін айтып жүр ме?**

- Айналып келгенде барлығы биліктің қас-қабағына қарайды. Осы жалтақтық кейбір БАҚ-та әлі күнге дейін бар. Шындықты шырылдатып жазбаған кейбір басылымдар журналистиканың беделіне көлеңке түсіріп келеді.

Қазіргі таңда азаматтық журналистика, жаңа медиа бағыты қарқын алып, дамып келеді. Жалпы интернетті әлем ақпарат құралы ретінде мойындап қойған. Өйткені, бүгінде жұртшылық БАҚ-қа қарағанда ғаламторды көбірек ақтарады. Блогшылар қауымының жазғаны баспасөзге басылған мақалалардан кем түсіп жатқан жоқ. Мен де "менің қолтаңбам!" деп айтуға тұрарлық дүние қалыптастыру бағытында еңбектенемін деп ой-лаймын. Журналистиканың қоғамдағы мәртебесін көтеру үшін, алдымен, журналистерге билік тарапынан әлеуметтік, материалдық түрғыда көмек көрсетіліп, оларға мемлекеттік қызметші мәртебесі берілуі қажет деп есептеймін.

- **Журналистика қашанда адамгершілікпен, керкемдік түсінікпен тығыз байланысты. Журналист өзін-өзі ұстауы мен әрекеті арқылы өзгелерге үлгі-өнеге болғаны жөн. Журнапистің этикасы туралы айтып кетсеңіз.**

- Журналист жұртпен тіл табыса алуы, кез келген сәтте өзін әдепті, сабырлы ұстап, қашанда жинақы болуы қажет. Ол шығармасын жазғанда өзге адамдарға түсінікті қылып жазуы тиіс. Жазылған шығармасы оқырманның жүрегінен орын таба білуі керек. Жур-налистиканы "төртінші билік" деп жатамыз. Журналистердің міндеті - болып жатқан ақпараттарды уақытында және сапалы түрде халыққа жеткізу. Әр журналист осы талаптан шыға білуі қажет.

**// Қызылжар нұры. - 2015. - 26 маусым**